Oznámenie Komisie - Preskúmanie smernice Európskeho Parlamentu a Rady 2002/65/ES z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES /* KOM/2006/0161 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 6.4.2006 KOM(2006) 161 v konečnom znení OZNÁMENIE KOMISIE Preskúmanie smernice Európskeho parlamentu a Rady 2002/65/ES z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES OZNÁMENIE KOMISIE Preskúmanie smernice Európskeho parlamentu a Rady 2002/65/ES z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES Týmto oznámením Komisia chce informovať Európsky parlament a Radu o súčasnom stave preskúmania uplatňovania smernice 2002/65/ES o poskytovaní finančných služieb spotrebiteľom na diaľku[1]. Preskúmanie V smernici 2002/65/ES sa predpokladá preskúmanie smernice Komisiou. Podľa jej článku 20 ods. 1 Komisia má po implementácii tejto smernice preskúmať funkčnosť vnútorného trhu finančných služieb z hľadiska ich poskytovania. Ďalej by sa mala pokúsiť analyzovať a podrobne opísať problémy, s ktorými sa stretávajú alebo by sa mohli stretnúť spotrebitelia a dodávatelia, vyplývajúce najmä z rozdielov medzi vnútroštátnymi ustanoveniami, týkajúcimi sa informácií a práva na odstúpenie. V článku 20 ods. 2 sa ďalej predpokladá povinnosť Komisie najneskôr do 9. apríla 2006 podať Európskemu parlamentu a Rade správu o problémoch, ktorým musia čeliť spotrebitelia i dodávatelia, ktorí chcú nakupovať a predávať finančné služby, a predložiť, ak je to vhodné, návrhy na zmeny a doplnenia a/alebo na ďalšiu harmonizáciu ustanovení legislatívy Spoločenstva, ktoré sa týkajú finančných služieb a/alebo tých, ktorými sa zaoberá článok 3 smernice (t. j. ustanovení o informáciách, ktoré je potrebné poskytnúť spotrebiteľovi pred uzavretím zmluvy o poskytovaní služieb na diaľku). Súčasný stav Smernica 2002/65/ES nadobudla účinnosť 9. októbra 2002. Podľa článku 21 ods. 1 smernice členské štáty mali implementovať smernicu do 9. októbra 2004. Implementovanie smernice sa však oneskorilo. Do konca roka 2004 oznámilo Komisii implementáciu len 8 členských štátov. V prvom štvrťroku 2005 Komisia dostala ďalšie 4 oznámenia, v druhom štvrťroku 2005 znova ďalšie 4 a v treťom štvrťroku 2005 ďalšie 2. To je dovedna 18 oznámení rok po uplynutí termínu implementácie. Ak zarátame 2 ďalšie oznámenia, vykonané začiatkom roka 2006, Komisia dostala zatiaľ oznámenia od 20 členských štátov. Okrem toho 2 členské štáty poslali čiastočné oznámenia. V prípade 2 členských štátov Komisia predložila vec Súdnemu dvoru, o jednom ďalšom prípade ešte uvažuje. Navyše preskúmanie vyžadované v článku 20 ods. 1 smernice môže mať význam až vtedy, keď smernica nebude v členských štátoch len implementovaná, ale aj funkčná. To si vyžaduje aj isté dôkazy o uplatňovaní smernice. V dôsledku toho Komisia nebola schopná splniť požiadavky článku 20 ods. 1 smernice. Iniciovanie štúdie a správa Komisie V záujme dôkladného posúdenia účinkov smernice 2002/65/ES na vnútorný trh, ako sa požaduje v smernici, Komisia iniciovala vypracovanie štúdie ako podkladového materiálu pre svoju správu (oznámenie o vyhlásení verejného obstarávania: Ú. v. EÚ 2006/S 39 – 041355 z 25. 2. 2006). Komplexnú správu Komisie zaoberajúcu sa otázkami obsiahnutými v článku 20 smernice, ktorá možno bude obsahovať návrh na revíziu smernice, by potom bolo možné vydať v roku 2008. Komisia vyzýva Európsky parlament a Radu, aby vzali na vedomie túto aktualizáciu plánu. [1] Smernica 2002/65 z 23.9.2002, Ú. v. ES L 271, 9.10.2002, s. 16.